               EUROPSKA KOMISIJA
            Bruxelles, 16.11.2017.
            COM(2017) 668 final
            2017/0301(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije na Ministarskoj konferenciji Svjetske trgovinske organizacije u pogledu držanja javnih robnih zaliha radi osiguranja dovoljnih količina hrane, domaćih potpora koje dovode do iskrivljavanja trgovinske razmjene, među ostalim za pamuk, ograničenja izvoza u području poljoprivrede, subvencija za ribarstvo, nacionalnih propisa o uslugama i MSP-ova/transparentnosti regulatornih mjera za trgovinu robom

               OBRAZLOŽENJE

               1.Predmet prijedloga

               Ovaj prijedlog odluke odnosi se na utvrđivanje stajališta koje je potrebno zauzeti u ime Unije na 11. ministarskoj konferenciji Svjetske trgovinske organizacije („WTO”) u pogledu mogućeg donošenja nekoliko odluka povezanih s razvojnim planom iz Dohe (DDA). Prijedlogom su obuhvaćena sljedeća pitanja: držanje javnih robnih zaliha radi osiguranja dovoljnih količina hrane, domaće potpore koje dovode do iskrivljavanja trgovinske razmjene, među ostalim za pamuk, ograničenja izvoza u području poljoprivrede, subvencije za ribarstvo, nacionalni propisi o uslugama i MSP-ovi/transparentnost regulatornih mjera za trgovinu robom.

               2.Kontekst prijedloga

               2.1.Sporazum o osnivanju Svjetske trgovinske organizacije („Sporazum o WTO-u”)

               Sporazum iz Marakeša o osnivanju Svjetske trgovinske organizacije („Sporazum o WTO-u”) stupio je na snagu 1. siječnja 1995. Europska unija
                  1
                i svih 28 njezinih država članica stranke su tog sporazuma.

               2.2.Ministarska konferencija WTO-a

               Ministarska konferencija najviše je tijelo za donošenje odluka WTO-a, koje se sastaje najmanje jedanput svake dvije godine. Sljedeći sastanak Ministarske konferencije održat će se u Buenos Airesu u Argentini (10. – 13. prosinca 2017.).

               2.3.Predviđeni akti Ministarske konferencije WTO-a

               Ministarska konferencija WTO-a može tijekom svojeg 11. zasjedanja donijeti odluke koje proizvode pravne učinke o sljedećim pitanjima: 1. držanju javnih robnih zaliha radi osiguranja dovoljnih količina hrane, 2. domaćim potporama koje dovode do iskrivljavanja trgovinske razmjene, među ostalim za pamuk, 3. ograničenjima izvoza u području poljoprivrede, 4. subvencijama za ribarstvo, 5. nacionalnim propisima o uslugama i 6. MSP-ovima/transparentnosti regulatornih mjera za trgovinu robom.

               3.Stajalište koje treba zauzeti u ime Unije

               Cilj je ovog prijedloga omogućiti Uniji da se na 11. ministarskoj konferenciji priključi mogućem konsenzusu u pogledu donošenja odluka koje proizvode pravne učinke o prethodno navedenim pitanjima.

               Iako još nije jasno hoće li i u kojoj mjeri članice WTO-a uspjeti postići konsenzus, u skladu s člankom 218. stavkom 9. UFEU-a
                  2
                Vijeće mora unaprijed utvrditi stajalište EU-a koje će se zauzeti na 11. ministarskoj konferenciji.

               Ovim su prijedlogom obuhvaćena sljedeća pitanja o kojima mogu biti donesene odluke:

               ·Držanje javnih robnih zaliha radi osiguranja dovoljnih količina hrane: Cilj je pregovora postići dogovor o „trajnom rješenju” u pogledu ispunjenja cilja utvrđenog Ministarskom odlukom s Balija od 7. prosinca 2013. o držanju javnih robnih zaliha radi osiguranja dovoljnih količina hrane (WT/MIN(13)/38-WT/L/913), kako je tumačena u naknadno donesenoj Odluci Glavnog vijeća od 27. studenoga 2014. (WT/L/939) i ministarskoj odluci od 19. prosinca 2015. (WT/MIN(15)/44-WT/L/979). Ta bi odluka mogla imati sličnosti s trenutačnim prijelaznim rješenjem s Balija uz moguće dodatne uvjete i moguće prošireno područje primjene (kako bi se obuhvatili i programi uspostavljeni nakon Ministarske odluke s Balija).

               ·Domaće potpore koje dovode do iskrivljavanja trgovinske razmjene, među ostalim za pamuk: Pregovori o domaćim potporama koje dovode do iskrivljavanja trgovinske razmjene obuhvaćeni su člankom 20. Sporazuma WTO-a o poljoprivredi i dio su mandata DDA-a, kako je utvrđeno u Ministarskoj deklaraciji iz Dohe od 14. studenoga 2001 (WT/MIN(01)/DEC/1). Kako bi postupak dobio zamah, EU je zajedno s Brazilom, Kolumbijom, Peruom i Urugvajem 2017. podnio prijedlog (JOB/AG/99) o domaćim potporama koje dovode do iskrivljavanja trgovinske razmjene (uključujući domaće potpore koje dovode do iskrivljavanja trgovinske razmjene pamuka te o držanju javnih robnih zaliha radi osiguranja dovoljnih količina hrane). EU bi na 11.ministarskoj konferenciji trebao podržati moguće rješenje za domaće potpore koje dovode do iskrivljavanja trgovinske razmjene, među ostalim za pamuk.

               ·Ograničenja izvoza: Pregovori o jačanju pravila provođenja zabrane i ograničenja izvoza iz članka 12. stavka 1. Sporazuma o poljoprivredi obuhvaćeni su člankom 20. Sporazuma WTO-a o poljoprivredi i dio su pregovora o DDA-u. S obzirom na važnost tog pitanja za proces poljoprivredne reforme i za uspostavu pravednog i tržišno orijentiranog sustava trgovine poljoprivrednim proizvodima Unija bi trebala podržati rješenje za ograničenja izvoza ako se ono postigne.

               ·Subvencije za ribarstvo: Pregovori o subvencijama za ribarstvo dio su DDA-a, a ukidanje određenih subvencija za ribarstvo predviđeno je UN-ovim ciljem održivog razvoja 14.6., koji su 2015. dogovorili predsjednici država i vlada. EU je WTO-u dostavio prijedlog o tom pitanju (TN/RL/GEN/181/Rev.1). Pregovori su u tijeku i Unija bi trebala podržati rješenje u tom području ako se ono postigne.

               ·Nacionalni propisi: Pregovori o nacionalnim propisima o uslugama predviđeni su člankom VI. stavkom 4. Općeg sporazuma WTO-a o trgovini uslugama (GATS). Tijekom posljednjih nekoliko mjeseci u tom je području ostvaren napredak, što je rezultiralo prijedlogom konsolidiranog teksta pregovora koji je podržalo oko 50 članica WTO-a (među kojima i EU). Predložena pravila u nacionalnim propisima ograničena su na zahtjeve i postupke povezane s izdavanjem dozvola i kvalifikacijama te tehničkim standardima i primjenjivala bi se na sektore za koje su obveze u pogledu pristupa tržištu preuzete u okviru GATS-a. Pregovori su u tijeku i Unija bi trebala podržati rješenje u tom području ako se ono postigne.

               ·MSP-ovi/transparentnost regulatornih mjera za trgovinu robom: Mandatom DDA-a predviđeni su pregovori o pristupu tržištu za nepoljoprivredne proizvode, uključujući necarinske prepreke. EU je u vezi s necarinskim preprekama WTO-u 2017. podnio prijedlog ministarske odluke o olakšavanju trgovine za MSP-ove u pogledu transparentnosti regulatornih mjera za trgovinu robom (TN/MA/W/144/Rev.3, čije su supokroviteljice Australija, Hong Kong, Tajvan, Singapur i Japan). Na temelju prijedloga EU-a MSP-ovima bi se olakšao pristup međunarodnoj trgovini zahvaljujući većoj transparentnosti (slanje obavijesti WTO-u o konačnom tekstu i uspostava javnog repozitorija) i dobroj regulatornoj praksi (javno savjetovanje s dionicima o novim mjerama, s ograničenim opsegom na mjere TBT i SPS). Pregovori su u tijeku i Unija bi trebala podržati rješenje u tom području ako se ono postigne.

               S obzirom na to da se trenutačno vode pregovori o svim elementima mogućeg paketa iz Buenos Airesa, Komisija očekuje da će Vijeće svoju odluku o stajalištu EU-a o ishodu pregovora donijeti kada situacija u pogledu relevantnih tekstova postane dovoljno jasna, možda već i tijekom ministarske konferencije.

               Inicijativa je u potpunosti u skladu s postojećim odredbama politike. Slične su odluke bile pripremljene za prijašnje ministarske konferencije WTO-a, uključujući posljednju, 10. ministarsku konferenciju WTO-a 2015.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma.”

               4.1.2.Primjena u ovom slučaju

               Ministarska konferencija WTO-a tijelo je osnovano sporazumom, konkretno Sporazumom o WTO-u, koje u skladu s člankom IV. stavkom 1. ima ovlasti za donošenje odluka o svim pitanjima obuhvaćenima bilo kojim multilateralnim trgovinskim sporazumom, uključujući odluke koje proizvode pravne učinke.

               Prethodno spomenuti predviđeni akti mogu utjecati na prava i obveze Unije te su stoga akti koji proizvode pravne učinke.

               Predviđenim aktima ne dopunjuje se i ne mijenja institucijski okvir Sporazuma.

               Stoga je postupovna pravna osnova predložene odluke članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka se na temelju članka 218. stavka 9. UFEU-a mora temeljiti na samo jednoj materijalnoj pravnoj osnovi, odnosno onoj koju zahtijeva glavni ili prevladavajući cilj ili element.

               4.2.2.Primjena u ovom slučaju

               Glavni cilj i sadržaj predviđenih akata odnose se na zajedničku trgovinsku politiku jer su predviđene moguće odluke o DDA-u obuhvaćene tim područjem primjene.

               Stoga je materijalna pravna osnova predložene odluke članak 207. UFEU-a.

               4.3.Zaključak

               Pravna osnova predložene odluke trebao bi biti članak 207. UFEU-a u vezi s člankom 218. stavkom 9. UFEU-a.

               5.Objava predviđenih akata

               S obzirom na to da će se aktima Ministarske konferencije WTO-a dopuniti Sporazum o WTO-u, primjereno je te odluke nakon donošenja objaviti u Službenom listu Europske unije.

               2017/0301 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije na Ministarskoj konferenciji Svjetske trgovinske organizacije u pogledu držanja javnih robnih zaliha radi osiguranja dovoljnih količina hrane, domaćih potpora koje dovode do iskrivljavanja trgovinske razmjene, među ostalim za pamuk, ograničenja izvoza u području poljoprivrede, subvencija za ribarstvo, nacionalnih propisa o uslugama i MSP-ova/transparentnosti regulatornih mjera za trgovinu robom

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Unija je sklopila Sporazum iz Marakeša o osnivanju Svjetske trgovinske organizacije („Sporazum o WTO-u”) Odlukom Vijeća 94/800/EZ od 22. prosinca 1994.
                  3
               , koji je stupio na snagu 1. siječnja 1995.

               (2)U skladu s člankom IV. stavkom 1. i člankom IX. stavkom 1. Sporazuma o WTO-u Ministarska konferencija Svjetske trgovinske organizacije („WTO”) može donositi odluke konsenzusom.

               (3)Ministarska konferencija WTO-a može tijekom svojeg 11. zasjedanja, koje će se održati od 10. do 13. prosinca 2017., donijeti odluke o držanju javnih robnih zaliha radi osiguranja dovoljnih količina hrane, domaćim potporama koje dovode do iskrivljavanja trgovinske razmjene, među ostalim za pamuk, ograničenja izvoza u području poljoprivrede, subvencija za ribarstvo, nacionalnih propisa o uslugama i MSP-ova/transparentnosti regulatornih mjera za trgovinu robom.

               (4)Primjereno je utvrditi stajalište koje u ime Unije treba zauzeti na Ministarskoj konferenciji WTO-a ako te odluke mogu proizvoditi pravne učinke.

               (5)Članice WTO-a smatraju 11. ministarsku konferenciju WTO-a krajnjim rokom za donošenje trajnog rješenja za pitanje držanja javnih robnih zaliha radi osiguranja dovoljnih količina hrane. Taj je cilj utvrđen Ministarskom odlukom s Balija od 7. prosinca 2013. o držanju javnih robnih zaliha radi osiguranja dovoljnih količina hrane (WT/MIN(13)/38-WT/L/913), kako je tumačena i potvrđena naknadnim odlukama. Stoga bi Unija trebala podržati trajno rješenje za pitanje držanja javnih robnih zaliha radi osiguranja dovoljnih količina hrane ako se ono donese.

               (6)Pregovori o domaćim potporama koje dovode do iskrivljavanja trgovinske razmjene obuhvaćeni su člankom 20. Sporazuma WTO-a o poljoprivredi te su zajedno s pamukom dio Razvojnog plana iz Dohe (DDA). Stoga je EU zajedno s Brazilom, Kolumbijom, Peruom i Urugvajem 2017. podnio prijedlog (JOB/AG/99) o domaćim potporama koje dovode do iskrivljavanja trgovinske razmjene (uključujući domaće potpore koje dovode do iskrivljavanja trgovinske razmjene pamuka te o držanju javnih robnih zaliha). S obzirom na važnost tog pitanja i činjenicu da je Unija jedan od predlagatelja, Unija bi trebala podržati rješenje za domaće potpore koje dovode do iskrivljavanja trgovinske razmjene, među ostalim za pamuk, ako se ono postigne.

               (7)Pregovori o jačanju pravila provođenja zabrane i ograničenja izvoza iz članka 12. stavka 1. Sporazuma o poljoprivredi obuhvaćeni su člankom 20. Sporazuma WTO-a o poljoprivredi i dio su pregovora o DDA-u. S obzirom na važnost tog pitanja za proces poljoprivredne reforme i za uspostavu pravednog i tržišno orijentiranog sustava trgovine poljoprivrednim proizvodima Unija bi trebala podržati rješenje za ograničenja izvoza ako se ono postigne.

               (8)Pregovori o subvencijama za ribarstvo dio su DDA-a, a ukidanje određenih subvencija za ribarstvo utvrđeno je kao prioritet u UN-ovom cilju održivog razvoja 14.6., koji su 2015. dogovorili predsjednici država i vlada. S obzirom na važnost tog pitanja za trgovinu i održivi razvoj te na činjenicu da je Unija jedan od predlagatelja, Unija bi trebala podržati rješenje ako se ono postigne.

               (9)Pregovori o nacionalnim propisima o uslugama predviđeni su člankom VI. stavkom 4. Općeg sporazuma WTO-a o trgovini uslugama (GATS) i dio su DDA-a. Pregovori bi mogli rezultirati rješenjima u sljedećim područjima: upravljanje mjerama, neovisnost, transparentnost, tehnički standardi, razvoj mjera te posebno i različito postupanje. S obzirom na napredak postignut tijekom rasprava te na sustavnu važnost za donošenje odluke o tom pitanju, Unija, koja je ujedno i jedan od predlagača, trebala bi podržati rješenje ako se ono postigne.

               (10)Pregovori o pristupu tržištu za nepoljoprivredne proizvode dio su mandata DDA-a i uključuju necarinske prepreke. EU je WTO-u 2017. podnio prijedlog ministarske odluke o olakšavanju trgovine za MSP-ove u pogledu transparentnosti regulatornih mjera za trgovinu robom (TN/MA/W/144/Rev.3). Ta bi se odluka u cijelosti ili s užim ili širim područjem primjene mogla donijeti na 11. ministarskoj konferenciji. S obzirom na važnost tog pitanja i činjenicu da je Unija jedan od predlagatelja, Unija bi trebala podržati rješenje na temelju prijedloga EU-a ako se ono postigne.

               (11)U skladu s člankom 17. stavkom 1. Ugovora o Europskoj uniji (UEU) Uniju će na Ministarskoj konferenciji WTO-a zastupati Komisija.

               DONIJELO JE OVU ODLUKU:

               Članak 1.

               Na 11. ministarskoj konferenciji WTO-a u ime Unije treba zauzeti sljedeće stajalište:

               Stajalište je Unije da se na jedanaestoj ministarskoj konferenciji Svjetske trgovinske organizacije priključi konsenzusu koji postignu članice WTO-a u pogledu donošenja odluka o držanju javnih robnih zaliha radi osiguranja dovoljnih količina hrane, domaćim potporama koje dovode do iskrivljavanja trgovinske razmjene, među ostalim za pamuk, ograničenjima izvoza u području poljoprivrede, subvencijama za ribarstvo, nacionalnim propisima o uslugama i MSP-ovima/transparentnosti regulatornih mjera za trgovinu robom.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)
                  Odluka Vijeća 94/800/EZ od 22. prosinca 1994. o sklapanju u ime Europske zajednice, s obzirom na pitanja iz njezine nadležnosti, sporazuma postignutih u Urugvajskom krugu multilateralnih pregovora (1986. – 1994.) (SL L 336, 23.12.1994., str. 1.).

                     (2)
                  Ako bi se, protivno trenutačnim očekivanjima, konsenzus formalizirao međunarodnim sporazumom kojim se izmjenjuje Sporazum o WTO-u ili višestranim međunarodnim sporazumom između određenih članica WTO-a, Komisija bi donijela potrebne prijedloge u skladu s člankom 218. stavkom 6. UFEU-a nakon donošenja tekstova i njihova otvaranja za prihvaćanje od strane 11. ministarske konferencije ili predmetnih članica WTO-a tijekom 11. ministarske konferencije.

                     (3)
                  SL L 336, 23.12.1994., str. 1.


               EUROPSKA KOMISIJA
            Bruxelles, 17.11.2017.
            COM(2017) 666 final
            2017/0300(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora EU – Švicarska u vezi s tehničkom revizijom Sporazuma o izravnom osiguranju osim životnog osiguranja

               OBRAZLOŽENJE

               1.Predmet prijedloga

               Ovaj Prijedlog odnosi se na odluku o utvrđivanju stajališta koje u ime Unije treba donijeti u okviru Zajedničkog odbora EU – Švicarska u vezi s predviđenim donošenjem Odluke o tehničkoj reviziji Sporazuma o izravnom osiguranju osim životnog osiguranja („predviđeni akt”).

               2.Kontekst prijedloga

               2.1.Sporazum

               Cilj je Sporazuma između Europske ekonomske zajednice i Švicarske Konfederacije o izravnom osiguranju osim životnog osiguranja („Sporazum”) ponuditi posebne uvjete podružnicama švicarskih društava za osiguranje koja posluju u EU-u i obratno. Konkretno, na temelju Sporazuma podružnica švicarskog društva u EU-u i dalje će podlijegati švicarskim zahtjevima koji se odnose na solventnost, čime će se položaj tih aktivnosti izjednačiti s onima u Švicarskoj. Sporazum je stupio na snagu 1. siječnja 1993.

               2.2.Zajednički odbor EU – Švicarska

               Sporazumom se osniva Zajednički odbor sastavljen od predstavnika Švicarske i predstavnika Europske unije („Zajednički odbor EU – Švicarska”). Odluke Odbora donose se sporazumno (članak 37.). U skladu s člankom 39. i člankom 40. stavkom 3 Sporazuma Zajednički odbor EU – Švicarska ovlašten je izmijeniti priloge Sporazumu i protokole uz Sporazum.

               2.3.Predviđeni akt Zajedničkog odbora EU – Švicarska

               Zajednički odbor EU – Švicarska donosi predviđeni akt, koji se nalazi u prilogu Prijedlogu odluke Vijeća. Komisija se nada da će ga moći što prije iznijeti u Zajedničkom odboru.

               Svrha je predloženog akta izmijeniti priloge Sporazumu i protokole uz Sporazum kako bi se uvrstile sljedeće revizije:

               ·prilagodba novim regulatornim sustavima solventnosti zasnovanima na riziku u EU-u (Direktiva 2009/138/EZ Solventnost II) i Švicarskoj (švicarska procjena financijskog položaja ili SST). Direktiva Solventnost II stupila je na snagu 1. siječnja 2016., a SST je stupio na snagu nakon stupanja na snagu Sporazuma. Ažuriranjem Sporazuma u tom pogledu osiguralo bi se da nadzorna tijela Švicarske i EU-a za potrebe Sporazuma primjenjuju te modernizirane okvire, što već čine u pogledu društava za osiguranje koja nisu obuhvaćena Sporazumom. To je glavni razlog za predmetnu tehničku reviziju;

               ·prilagodba popisa prihvatljivih pravnih oblika država članica u Prilogu III. To je posebno relevantno za one države članice koje su pristupile EU-u nakon prethodne revizije. Komisija namjerava upotrijebiti popis pravnih oblika društava za neživotno osiguranje iz Priloga III. Direktivi Solventnost II;

               ·ažuriranje deviznog tečaja između eura i švicarskog franka kako bi se uzeo u obzir trenutačni devizni tečaj.

               3.Stajalište koje treba donijeti u ime Unije

               Primjereno je utvrditi stajalište koje treba zauzeti u ime Unije u okviru Zajedničkog odbora EU – Švicarska u pogledu predviđenog akta jer će on biti obvezujući za Uniju.

               Predviđeni akt ograničen je na tehničku reviziju postojećeg Sporazuma. Usklađen je s postojećim odredbama o tretmanu podružnica na temelju Direktive 2009/138/EZ. Svrha mu je izbjeći udvostručavanje regulatornog nadzora podružnica u zemlji domaćinu i matičnoj zemlji. Osim toga, Komisija je ocijenila da je nadzorni sustav Švicarske istovjetan sustavu EU-a na temelju Direktive 2009/138/EZ.

               Razlozi u prilog tehničke revizije Sporazuma jesu sljedeći:

               ·obje jurisdikcije moći će u okviru Sporazuma primjenjivati svoje modernizirane okvire za solventnost. Regulatorni sustavi solventnosti u Uniji i Švicarskoj uistinu su izmijenjeni od 2001. Zahvaljujući reviziji nadzor unutar i izvan područja primjene Sporazuma temeljit će se na istom moderniziranom okviru za solventnost zasnovanom na riziku, na korist društava za osiguranje u objema jurisdikcijama;

               ·popis prihvatljivih pravnih oblika u državama članicama naveden u Sporazumu ažurirat će se osobito radi uvrštenja prihvatljivih pravnih oblika u državama članicama koje su pristupile Uniji nakon 2001.;

               ·devizni tečaj između eura i švicarskog franka odražavat će trenutačni devizni tečaj.

               Tijela EU-a i Švicarske provela su kvantitativnu studiju, koja se temelji i na podacima Europskog nadzornog tijela za osiguranje i strukovno mirovinsko osiguranje (EIOPA), i ispitala koja društva za osiguranje primjenjuju Sporazum u obje jurisdikcije i za koje volumene poslovanja. Zaključak je studije da se dovoljan broj društava za osiguranje u EU-u i Švicarskoj u dovoljnoj mjeri primjenjuje Sporazumom da se može smatrati uzajamno korisnim i da ga valja zadržati.

               Komisija se savjetovala s državama članicama, koje se nisu usprotivile predloženim revizijama.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. UFEU-a predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali im je namjena da „presudno utječu na sadržaj propisa koje donese zakonodavac Unije”
                  1
               .

               4.1.2.Primjena na ovaj predmet

               Zajednički odbor EU – Švicarska tijelo je osnovano na temelju sporazuma.

               Akt koji Zajednički odbor EU – Švicarska treba donijeti akt je koji proizvodi pravne učinke. Prema međunarodnom pravu predviđeni akt bit će obvezujući u skladu s člankom 39. Sporazuma. Predviđenim aktom ne dopunjuje se niti izmjenjuje institucionalni okvir sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta u pogledu kojeg se donosi stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena na ovaj predmet

               Glavni cilj i sadržaj predviđenog akta odnosi se na ažuriranje priloga Sporazumu i protokola uz Sporazum i potvrđivanje usklađenosti domaćeg zakonodavstva ugovornih stranaka s tim Sporazumom, čime se uklanja dvostruko nadzorno opterećenje. Na toj osnovi predviđeni akt podupirat će bilateralno pružanje usluga neživotnog osiguranja u objema jurisdikcijama.

               Stoga je materijalna pravna osnova predložene odluke članak 207. UFEU-a.

               4.3.Zaključak

               Pravna osnova predložene odluke trebao bi biti članak 207. UFEU-a u vezi s člankom 218. stavkom 9. UFEU-a.

               2017/0300 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u okviru Zajedničkog odbora EU – Švicarska u vezi s tehničkom revizijom Sporazuma o izravnom osiguranju osim životnog osiguranja

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Sporazum između Europske ekonomske zajednice i Švicarske Konfederacije o izravnom osiguranju osim životnog osiguranja („Sporazum”) sklopila je Unija Odlukom Vijeća 91/370/EEZ
                  2
               , a stupio je na snagu 1. siječnja 1993.

               (2)U skladu s člankom 39. i člankom 40. stavkom 3. Sporazuma Zajednički odbor EU – Švicarska ovlašten je izmijeniti priloge Sporazumu i protokole uz Sporazum.

               (3)Zajednički odbor EU – Švicarska donio je 18. srpnja 2001. Odluku br. 1/2001
                  3
                o izmjeni priloga Sporazumu i protokola uz Sporazum i o potvrđivanju usklađenosti domaćeg zakonodavstva ugovornih stranaka s tim Sporazumom.

               (4)Zajednički odbor EU – Švicarska trebao bi tijekom svojeg idućeg sastanka donijeti odluku o tehničkoj reviziji Sporazuma.

               (5)Primjereno je utvrditi stajalište koje treba donijeti u ime Unije u okviru Zajedničkog odbora EU – Švicarska o izmjeni priloga Sporazumu i protokola uz Sporazum i o usklađenosti domaćeg zakonodavstva s tim Sporazumom jer će odluka biti obvezujuća za Uniju.

               (6)Regulatorni sustavi solventnosti u Uniji i Švicarskoj izmijenjeni su od 2001. Stoga je potrebno ažurirati regulatorni sustav solventnosti iz Sporazuma kako bi se uskladio sa sustavima koji su na snazi u Uniji i Švicarskoj.

               (7)Potrebno je izmijeniti devizni tečaj između eura i švicarskog franka kako bi odražavao trenutačni devizni tečaj.

               DONIJELO JE OVU ODLUKU:

               Članak 1.

               Stajalište koje u ime Unije treba donijeti u okviru Zajedničkog odbora EU – Švicarska u predloženoj tehničkoj reviziji Sporazuma o izravnom osiguranju osim životnog osiguranja temelji se na nacrtu Odluke Zajedničkog odbora EU – Švicarska priloženom ovoj Odluci.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)
                  Predmet C-399/12 Njemačka protiv Vijeća (OIV), ECLI:EU:C:2014:2258, točke 61–64.

                     (2)
                  Odluka Vijeća  91/370/EEZ od 20. lipnja 1991. o sklapanju Sporazuma između Europske ekonomske zajednice i Švicarske Konfederacije o izravnom osiguranju osim životnog osiguranja (SL L 205, 27.7.1991., str. 2.).

                     (3)
                  Odluka br.1/2001 Zajedničkog odbora EU – Švicarska od 18. srpnja 2001. o izmjeni priloga Sporazumu i protokola uz Sporazum između Europske ekonomske zajednice i Švicarske Konfederacije o izravnom osiguranju osim životnog osiguranja i o potvrđivanju usklađenosti domaćeg zakonodavstva ugovornih stranaka s tim Sporazumom (SL L 291, 8.11.2001., str. 52.).

    ---documentbreak---

               EUROPSKA KOMISIJA
            Bruxelles,17.11.2017.
            COM(2017) 666 final
            PRILOG

            Prijedlogu odluke Vijeća
            o stajalištu koje treba zauzeti u ime Europske unije u okviru Zajedničkog odbora EU – Švicarska u vezi s tehničkom revizijom Sporazuma o izravnom osiguranju osim životnog osiguranja

               PRILOG

                  ODLUKA ZAJEDNIČKOG ODBORA EU – ŠVICARSKA
                  1

                  o izmjeni prilogâ Sporazumu i protokola uz Sporazum između Europske ekonomske zajednice i Švicarske Konfederacije o izravnom osiguranju osim životnog osiguranja i o potvrđivanju usklađenosti domaćeg zakonodavstva ugovornih stranaka s tim Sporazumom

               ZAJEDNIČKI ODBOR EU – ŠVICARSKA,

               uzimajući u obzir članak 39. i članak 40. stavak 3. Sporazuma između Europske ekonomske zajednice i Švicarske Konfederacije o izravnom osiguranju osim životnog osiguranja („Sporazum”),

               uzimajući u obzir Odluku br. 1/2001 Zajedničkog odbora EZ – Švicarska,

               budući da:

               (1)Nove države članice pristupile su Uniji i zbog toga su potrebne određene tehničke izmjene Priloga III. Sporazumu;

               (2)Određene odredbe koje su donijele Unija i Švicarska zahtijevaju izmjenu protokola i priloga Sporazumu;

               (3)Nakon pregleda utvrđeno je da određene zakonske odredbe koje je donijela Švicarska ne zahtijevaju izmjenu Sporazuma.

               (4)Nakon zakonodavnih odredbi koje su donijele Švicarska Konfederacija i Unija između 18. srpnja 2001. i [datum potpisivanja Odluke] te kako bi se u obzir uzelo pristupanje novih država članica Europskoj uniji,

               DONIO JE OVU ODLUKU:

               Članak 1.

               Sporazum se mijenja kako slijedi:

               (1)Protuvrijednost EUR-a prema CHF-u utvrđuje se za sve priloge i protokole u omjeru EUR 1 = CHF 1,14.

               (2)Protokol br. 1 uz Sporazum mijenja se kako slijedi:

               (a)Članak 1. zamjenjuje se sljedećim:

               „Članak 1.

               Definicija granice solventnosti

               Granica solventnosti za poduzeća čije je sjedište smješteno na području Unije jest potrebni solventni kapital, kako je navedeno u člancima 100. i 101. Direktive 2009/138/EZ Europskog parlamenta i Vijeća* („Solventnost 2”), kako je izmijenjena Direktivom 2014/51/EU Europskog parlamenta i Vijeća**(„Omnibus 2”).

               Granica solventnosti za poduzeća čije je sjedište smješteno na državnom području Švicarske Konfederacije jest ciljni kapital (Zielkapital), koji se definira zajedno s povezanim pojmovima kao što su vrednovanje imovine i obveza te rizični kapital (Risikotragendes Kapital) u okviru švicarske procjene financijskog položaja (SST) u Aktu o nadzoru u osiguranju (Versicherungsaufsichtsgesetz***) i Pravilniku o nadzoru u osiguranju (Aufsichtsverordnung****).

               _____________________________________________________________

               *Direktiva 2009/138/EZ Europskog parlamenta i Vijeća od 25. studenoga 2009. o osnivanju i obavljanju djelatnosti osiguranja i reosiguranja (Solventnost II) (SL L 335, 17.12.2009., str. 1.).

               **Direktiva 2014/51/EU Europskog parlamenta i Vijeća od 16. travnja 2014. o izmjeni direktiva 2003/71/EZ i 2009/138/EZ te uredbi (EZ) br. 1060/2009, (EU) br. 1094/2010 i (EU) br. 1095/2010 u pogledu ovlasti Europskog nadzornog tijela (Europskog nadzornog tijela za osiguranje i strukovno mirovinsko osiguranje) i Europskog nadzornog tijela (Europskog nadzornog tijela za vrijednosne papire i tržišta kapitala) (SL L 153, 22.5.2014., str. 1.).

               ***Versicherungsaufsichtsgesetz, SR 961.01.

               ****Aufsichtsverordnung, SR 961.011.”;

               (b)Članak 2. briše se.

               (c)Članak 3. zamjenjuje se sljedećim:

               „Članak 3.

               Definicija jamstvenog fonda

               Jamstveni fond za poduzeća čije je sjedište smješteno na području Unije jest minimalni potrebni kapital iz članka 128. i članka 129. Direktive Solventnost 2, kako je izmijenjena Direktivom Omnibus 2.

               Jamstveni fond za poduzeća čije je sjedište smješteno na državnom području Švicarske Konfederacije jest minimalni kapital (najniža razina intervencije) u švicarskoj procjeni financijskog položaja.”;

               (d)Članak 4. briše se.

               (3)Popis prihvatljivih pravnih oblika iz dijela B Priloga III. Sporazumu treba zamijeniti popisom iz dijela A Priloga III. Direktivi 2009/138/EZ Europskog parlamenta i Vijeća
                  2
               .

               Članak 2.

               Sljedeći akti usklađeni su sa Sporazumom:

               –Direktiva 2009/138/EZ („Solventnost 2”), kako je izmijenjena Direktivom 2014/51/EU Europskog parlamenta i Vijeća („Omnibus 2”)
                  3
               ;

               –Delegirana uredba Komisije br. 2015/35, u verziji objavljenoj u Službenom listu Europske unije od 17. siječnja 2015.
                  4
               ;

               –Provedbena uredba Komisije (EU) 2015/460 o izdavanju odobrenja za unutarnji model, u verziji objavljenoj u Službenom listu Europske unije od 20. ožujka 2015.
                  5
               ;

               –Provedbena uredba Komisije (EU) 2015/462 o postupcima za odobrenje nadzornih tijela za uspostavu subjekata posebne namjene, za suradnju i razmjenu informacija među nadzornim tijelima u pogledu subjekata posebne namjene te za utvrđivanje formata i obrazaca za informacije o kojima subjekti posebne namjene trebaju izvješćivati, u verziji objavljenoj u Službenom listu Europske unije od 20. ožujka 2015.
                  6
               ;

               –Provedbena uredba Komisije (EU) 2015/461 o postupku donošenja zajedničke odluke o zahtjevu za izdavanje odobrenja za upotrebu unutarnjeg modela grupe, u verziji objavljenoj u Službenom listu Europske unije od 20. ožujka 2015.
                  7
               ;

               –Provedbena uredba Komisije (EU) 2015/498 o izdavanju odobrenja nadzornih tijela za uporabu parametara specifičnih za određeno društvo, u verziji objavljenoj u Službenom listu Europske unije od 25. ožujka 2015.
                  8
               ;

               –Provedbena uredba Komisije (EU) 2015/500 o postupcima koje treba slijediti pri izdavanju odobrenja nadzornih tijela za primjenu uravnotežene prilagodbe, u verziji objavljenoj u Službenom listu Europske unije od 25. ožujka 2015.
                  9
               ;

               –Provedbena uredba Komisije (EU) 2015/499 o postupcima koji se koriste za izdavanje odobrenja nadzornih tijela za uporabu stavki pomoćnih vlastitih sredstava, u verziji objavljenoj u Službenom listu Europske unije od 25. ožujka 2015.
                  10
               ;

               –Delegirana odluka Komisije (EU) 2015/1602 o istovjetnosti regulatornog sustava solventnosti i bonitetnog sustava za društva za osiguranje i reosiguranje koji su na snazi u Švicarskoj, u verziji objavljenoj u Službenom listu Europske unije od 24. rujna 2015.
                  11
               ;

               –Delegirana odluka Komisije (EU) 2015/2290 o privremenoj istovjetnosti sustava solventnosti na snazi u Australiji, na Bermudima, u Brazilu, Kanadi, Meksiku i Sjedinjenim Američkim Državama, u verziji objavljenoj u Službenom listu Europske unije od 9. prosinca 2015.
                  12
               ;

               –Delegirana uredba Komisije (EU) 2016/467 o izmjeni Delegirane uredbe (EU) 2015/35 u pogledu izračuna regulatornih kapitalnih zahtjeva za nekoliko kategorija imovine koje drže društva za osiguranje i reosiguranje, u verziji objavljenoj u Službenom listu Europske unije od 1. travnja 2015.
                  13

               –Provedbena uredba Komisije (EU) 2015/2011 оd 11. studenoga 2015. o popisima regionalnih i lokalnih tijela vlasti koje se u pogledu izloženosti tretiraju kao izloženosti središnjoj državi u skladu s Direktivom 2009/138/EZ, u verziji objavljenoj u Službenom listu Europske unije od 12. studenoga 2015.
                  14
               ;

               –Provedbena uredba Komisije (EU) 2015/2016 o dioničkom indeksu za simetričnu prilagodbu standardnog kapitalnog zahtjeva za vlasničke vrijednosne papire, u verziji objavljenoj u Službenom listu Europske unije od 12. studenoga 2015.
                  15
               ;

               –Provedbena uredba Komisije (EU) 2015/2017 o faktorima prilagodbe za izračun potrebnog kapitala za valutni rizik za valute vezane uz euro, u verziji objavljenoj u Službenom listu Europske unije od 12. studenoga 2015.
                  16
               ;

               –Provedbena uredba Komisije (EU) 2015/2013 o standardnim odstupanjima u pogledu sustava izjednačavanja zdravstvenih rizika, u verziji objavljenoj u Službenom listu Europske unije od 12. studenoga 2015.
                  17
               ;

               –Provedbena uredba Komisije (EU) 2015/2014 o postupcima i predlošcima za podnošenje informacija nadzorniku grupe i za razmjenu informacija među nadzornim tijelima, u verziji objavljenoj u Službenom listu Europske unije od 12. studenoga 2015.
                  18
               ;

               –Provedbena uredba Komisije (EU) 2015/2012 o postupcima za odluke o određivanju, izračunu i uklanjanju kapitalnih dodataka, u verziji objavljenoj u Službenom listu Europske unije od 12. studenoga 2015.
                  19
               ;

               –Provedbena uredba Komisije (EU) 2015/2015 o postupcima za procjene vanjskih procjena kreditnog rizika, u verziji objavljenoj u Službenom listu Europske unije od 12. studenoga 2015.
                  20
               ;

               –Delegirana odluka Komisije (EU) 2016/310 o istovjetnosti regulatornog sustava solventnosti za društva za osiguranje i reosiguranje koji je na snazi u Japanu, u verziji objavljenoj u Službenom listu Europske unije od 4. ožujka 2016.
                  21
               ;

               –Delegirana odluka Komisije (EU) 2016/309 o istovjetnosti nadzornog sustava za društva za osiguranje i reosiguranje koji je na snazi na Bermudima te o izmjeni Delegirane odluke Komisije (EU) 2015/2290, u verziji objavljenoj u Službenom listu Europske unije od 4. ožujka 2016.
                  22
               ;

               –Provedbena uredba Komisije (EU) 2015/2450 – Nadzorno izvješćivanje: predlošci za podnošenje, u verziji objavljenoj u Službenom listu Europske unije od 31. prosinca 2015.
                  23
               ;

               –Provedbena uredba Komisije (EU) 2015/2452 – Izvješće o solventnosti i financijskom stanju, u verziji objavljenoj u Službenom listu Europske unije od 31. prosinca 2015.
                  24
               ;

               –Provedbena uredba Komisije (EU) 2015/2451 – Izvješćivanje od strane nadzornih tijela, u verziji objavljenoj u Službenom listu Europske unije od 31. prosinca 2015.
                  25
               ;

               –Provedbena uredba Komisije (EU) 2016/165 o izračunu tehničkih pričuva i osnovnih vlastitih sredstava za potrebe izvješćivanja s referentnim datumima od 1. siječnja do 30. ožujka 2016., u verziji objavljenoj u Službenom listu Europske unije od 9. veljače 2016.
                  26
               ;

               –Provedbena uredba Komisije (EU) 2016/869 o izračunu tehničkih pričuva i osnovnih vlastitih sredstava za potrebe izvješćivanja s referentnim datumima od 31. ožujka do 29. lipnja 2016., u verziji objavljenoj u Službenom listu Europske unije od 3. lipnja 2016.
                  27
               ;

               –Provedbena uredba Komisije (EU) 2016/1376 o izračunu tehničkih pričuva i osnovnih vlastitih sredstava za potrebe izvješćivanja s referentnim datumima od 30. lipnja do 29. rujna 2016., u verziji objavljenoj u Službenom listu Europske unije od 18. kolovoza 2016.
                  28
               ;

               –Provedbena uredba Komisije (EU) 2016/1630 o postupcima za primjenu prijelazne mjere za podmodul rizika vlasničkih vrijednosnih papira, u verziji objavljenoj u Službenom listu Europske unije od 10. rujna 2016.
                  29
               ;

               –Provedbena uredba Komisije (EU) 2016/1800 o dodjeli procjena kreditnih rizika vanjskih institucija za procjenu kreditnog rizika do objektivnog razmjera stupnja kreditne kvalitete, u verziji objavljenoj u Službenom listu Europske unije od 12. listopada 2016.
                  30
               ;

               –Provedbena uredba Komisije (EU) 2016/1868 o izmjeni i ispravku Provedbene uredbe (EU) 2015/2450 o predlošcima za podnošenje informacija nadzornim tijelima, u verziji objavljenoj u Službenom listu Europske unije od 21. listopada 2016.
                  31
               ;

               –Provedbena uredba Komisije (EU) 2016/1976 o utvrđivanju tehničkih informacija za izračun tehničkih pričuva i osnovnih vlastitih sredstava za potrebe izvješćivanja s referentnim datumima od 30. rujna do 30. prosinca 2016., u verziji objavljenoj u Službenom listu Europske unije od 16. studenoga 2016.
                  32
               ;

               –Provedbena uredba Komisije (EU) 2017/309 o utvrđivanju tehničkih informacija za izračun tehničkih pričuva i osnovnih vlastitih sredstava za potrebe izvješćivanja s referentnim datumima od 31. prosinca 2016. do 30. ožujka 2017., u verziji objavljenoj u Službenom listu Europske unije od 28. veljače 2017.
                  33
               ;

               –Provedbena uredba Komisije (EU) 2017/812 o utvrđivanju tehničkih informacija za izračun tehničkih pričuva i osnovnih vlastitih sredstava za potrebe izvješćivanja s referentnim datumima od 31. ožujka do 29. lipnja 2017., u verziji objavljenoj u Službenom listu Europske unije od 18. svibnja 2017.
                  34
               ;

               –Delegirana uredba Komisije (EU) 2017/1542 o izmjeni Delegirane uredbe (EU) 2015/35 u pogledu izračuna regulatornih kapitalnih zahtjeva za određene kategorije imovine koje drže društva za osiguranje i reosiguranje (infrastrukturna poduzeća), u verziji objavljenoj u Službenom listu Europske unije od 14. rujna 2015.
                  35
               ;

               –Provedbena uredba Komisije (EU) 2017/1421 o utvrđivanju tehničkih informacija za izračun tehničkih pričuva i osnovnih vlastitih sredstava za potrebe izvješćivanja s referentnim datumima od 30. lipnja do 29. rujna 2017. u skladu s Direktivom 2009/138/EZ Europskog parlamenta i Vijeća o osnivanju i obavljanju djelatnosti osiguranja i reosiguranja, u verziji objavljenoj u Službenom listu Europske unije od 14. rujna 2015.
                  36
               ;

               Sljedeće zakonodavne odredbe Švicarske Konfederacije usklađene su sa Sporazumom:

               –Akt o nadzoru u osiguranju (SR 961.01)
                  37

               –Pravilnik o nadzoru u osiguranju (SR 961.011)
                  38

               Sastavljeno u XX […].

                     Za Zajednički odbor

                     Predsjednik
                     […]

                     (1)
                  Prethodno Zajednički odbor EZ – Švicarska.

                     (2)

                        Direktiva 2009/138/EZ Europskog parlamenta i Vijeća od 25. studenoga 2009. o osnivanju i obavljanju djelatnosti osiguranja i reosiguranja (Solventnost II), (SL L 335, 17.12.2009., str. 1.).

                     (3)
                  Direktiva 2014/51/EU Europskog parlamenta i Vijeća od 16. travnja 2014. o izmjeni direktiva 2003/71/EZ i 2009/138/EZ te uredbi (EZ) br. 1060/2009, (EU) br. 1094/2010 i (EU) br. 1095/2010 u pogledu ovlasti Europskog nadzornog tijela (Europskog nadzornog tijela za osiguranje i strukovno mirovinsko osiguranje) i Europskog nadzornog tijela (Europskog nadzornog tijela za vrijednosne papire i tržišta kapitala) (SL L 153, 22.5.2014., str. 1.).

                     (4)

                        Delegirana uredba Komisije (EU) 35/35 od 10. listopada 2014. o dopuni Direktive 2009/138/EZ Europskog parlamenta i Vijeća o osnivanju i obavljanju djelatnosti osiguranja i reosiguranja (Solventnost II) (SL L 12, 17.1.2015., str. 1.).

                     (5)
                  Provedbena uredba Komisije (EU) 2015/460 оd 19. ožujka 2015. o izdavanju odobrenja za unutarnji model (SL L 76, 20.3.2015., str. 13.).

                     (6)
                  Provedbena uredba Komisije (EU) 2015/462 od 19. ožujka 2105. o postupcima za odobrenje nadzornih tijela za uspostavu subjekata posebne namjene, za suradnju i razmjenu informacija među nadzornim tijelima u pogledu subjekata posebne namjene te za utvrđivanje formata i obrazaca za informacije o kojima subjekti posebne namjene trebaju izvješćivati (SL L 76, 20.3.2015., str. 23.).

                     (7)
                  Provedbena uredba Komisije (EU) 2015/461 оd 19. ožujka 2015. o postupku donošenja zajedničke odluke o zahtjevu za izdavanje odobrenja za upotrebu unutarnjeg modela grupe (SL L 76, 20.3.2015., str. 19.).

                     (8)
                  Provedbena uredba Komisije (EU) 2015/498 оd 24. ožujka 2015. o izdavanju odobrenja nadzornih tijela za uporabu parametara specifičnih za određeno društvo (SL L 79, 25.3.2015., str. 8.).

                     (9)
                  Provedbena uredba Komisije (EU) 2015/500 оd 24. ožujka 2015. o postupcima koje treba slijediti pri izdavanju odobrenja nadzornih tijela za primjenu uravnotežene prilagodbe (SL L 79, 25.3.2015., str. 18.).

                     (10)
                  Provedbena uredba Komisije (EU) 2015/499 оd 24. ožujka 2015. o postupcima koji se koriste za izdavanje odobrenja nadzornih tijela za uporabu stavki pomoćnih vlastitih sredstava (SL L 79, 25.3.2015., str. 12.).

                     (11)
                  Delegirana odluka Komisije (EU) 2015/1602 od 5. lipnja 2015. o istovjetnosti regulatornog sustava solventnosti i bonitetnog sustava za društva za osiguranje i reosiguranje koji su na snazi u Švicarskoj (SL L 248, 24.9.2015., str. 95.).

                     (12)
                  Delegirana odluka Komisije (EU) 2015/2290 o privremenoj istovjetnosti sustava solventnosti na snazi u Australiji, na Bermudima, u Brazilu, Kanadi, Meksiku i Sjedinjenim Američkim Državama (SL L 323, 9.12.2015., str. 22.).

                     (13)
                  Delegirana uredba Komisije (EU) 2016/467 оd 30. rujna 2015. o izmjeni Delegirane uredbe (EU) 2015/35 u pogledu izračuna regulatornih kapitalnih zahtjeva za nekoliko kategorija imovine koje drže društva za osiguranje i reosiguranje (SL L 85, 1.4.2016., str. 6.).

                     (14)
                  Provedbena uredba Komisije (EU) 2015/2011 оd 11. studenoga 2015. o popisima regionalnih i lokalnih tijela vlasti koje se u pogledu izloženosti tretiraju kao izloženosti središnjoj državi u skladu s Direktivom 2009/138/EZ (SL L 295, 12.11.2015., str. 3.).

                     (15)
                  Provedbena uredba Komisije (EU) 2015/2016 оd 11. studenoga 2015. o dioničkom indeksu za simetričnu prilagodbu standardnog kapitalnog zahtjeva za vlasničke vrijednosne papire (SL L 295, 12.11.2015., str. 18.).

                     (16)
                  Provedbena uredba Komisije (EU) 2015/2017 od 11. studenoga 2015. o faktorima prilagodbe za izračun potrebnog kapitala za valutni rizik za valute vezane uz euro (SL L 295, 12.11.2015., str. 21.).

                     (17)
                  Provedbena uredba Komisije (EU) 2015/2013 оd 11. studenoga 2015. o standardnim odstupanjima u pogledu sustava izjednačavanja zdravstvenih rizika (SL L 295, 12.11.2015., str. 9.).

                     (18)
                  Provedbena uredba Komisije (EU) 2015/2014 od 11. studenoga 2015. o postupcima i predlošcima za podnošenje informacija nadzorniku grupe i za razmjenu informacija među nadzornim tijelima (SL L 295, 12.11.2015, str. 11.).

                     (19)
                  Provedbena uredba Komisije (EU) 2015/2012 оd 11. studenoga 2015. o postupcima za odluke o određivanju, izračunu i uklanjanju kapitalnih dodataka (SL L 295, 12.11.2015., str. 5.).

                     (20)
                  Provedbena uredba Komisije (EU) 2015/2015 оd 11. studenoga 2015. o postupcima za procjene vanjskih procjena kreditnog rizika (SL L 295, 12.11.2015., str. 16.).

                     (21)
                  Delegirana odluka Komisije (EU) 2016/310 od 26. studenoga 2015. o istovjetnosti regulatornog sustava solventnosti za društva za osiguranje i reosiguranje koji je na snazi u Japanu (SL L 58, 4.3.2016., str. 55.).

                     (22)
                  Delegirana odluka Komisije (EU) 2016/309 od 26. studenoga 2015. o istovjetnosti nadzornog sustava za društva za osiguranje i reosiguranje koji je na snazi na Bermudima te o izmjeni Delegirane odluke Komisije (EU) 2015/2290 (SL L 58, 4.3.2016., str. 50.).

                     (23)
                  Provedbena uredba Komisije (EU) 2015/2450 od 2. prosinca 2015 – Nadzorno izvješćivanje: predlošci za podnošenje (SL L 347, 31.12.2015., str. 1.)

                     (24)
                  Provedbena uredba Komisije (EU) 2015/2452 оd 2. prosinca 2015. – Izvješće o solventnosti i financijskom stanju (SL L 347, 31.12.2015., str. 1285.).

                     (25)
                  Provedbena uredba Komisije (EU) 2015/2451 оd 2. prosinca 2015. – Izvješćivanje od strane nadzornih tijela (SL L 347, 31.12.2015., str. 1224.).

                     (26)
                  Provedbena uredba Komisije (EU) 2016/165 od 5. veljače 2016. o izračunu tehničkih pričuva i osnovnih vlastitih sredstava za potrebe izvješćivanja s referentnim datumima od 1. siječnja do 30. ožujka 2016. (SL L 32, 9.2.2016., str. 31.).

                     (27)
                  Provedbena uredba Komisije (EU) 2016/869 od 27. svibnja 2016. o izračunu tehničkih pričuva i osnovnih vlastitih sredstava za potrebe izvješćivanja s referentnim datumima od 31. ožujka do 29. lipnja 2016. (SL L 147, 3.6.2016., str. 1.).

                     (28)
                  Provedbena uredba Komisije (EU) 2016/1376 od 8. kolovoza 2016. o izračunu tehničkih pričuva i osnovnih vlastitih sredstava za potrebe izvješćivanja s referentnim datumima od 30. lipnja do 29. rujna 2016. (SL L 224, 18.8.2016., str. 1.).

                     (29)
                  Provedbena uredba Komisije (EU) 2016/1630 od 9. rujna 2016. o postupcima za primjenu prijelazne mjere za podmodul rizika vlasničkih vrijednosnih papira (SL L 243, 10.9.2016., str. 1.).

                     (30)
                  Provedbena uredba Komisije (EU) 2016/1800 od 11. listopada 2016. o dodjeli procjena kreditnih rizika vanjskih institucija za procjenu kreditnog rizika do objektivnog razmjera stupnja kreditne kvalitete (SL L 275, 12.10.2016., str. 19.).

                     (31)
                  Provedbena uredba Komisije (EU) 2016/1868 od 20. listopada 2016. o izmjeni i dopuni Provedbene uredbe (EU) 2015/2450 o predlošcima za podnošenje informacija nadzornim tijelima (SL L 286, 21.10.2016., str. 35.).

                     (32)
                  Provedbena uredba Komisije (EU) 2016/1976 od 10. studenoga 2016. o utvrđivanju tehničkih informacija za izračun tehničkih pričuva i osnovnih vlastitih sredstava za potrebe izvješćivanja s referentnim datumima od 30. rujna do 30. prosinca 2016. (SL L 309, 16.11.2016., str. 1.).

                     (33)
                  Provedbena uredba Komisije (EU) 2017/309 od 23. veljače 2017. o utvrđivanju tehničkih informacija za izračun tehničkih pričuva i osnovnih vlastitih sredstava za potrebe izvješćivanja s referentnim datumima od 31. prosinca 2016. do 30. ožujka 2017. (SL L 53, 28.2.2017., str. 1.).

                     (34)
                  Provedbena uredba Komisije (EU) 2017/812 od 15. svibnja 2017. o utvrđivanju tehničkih informacija za izračun tehničkih pričuva i osnovnih vlastitih sredstava za potrebe izvješćivanja s referentnim datumima od 31. ožujka do 29. lipnja 2017. (SL L 126, 18.5.2017., str. 1.).

                     (35)
                  Delegirana uredba Komisije (EU) 2017/1542 оd 8. lipnja 2017. o izmjeni Delegirane uredbe (EU) 2015/35 u pogledu izračuna regulatornih kapitalnih zahtjeva za određene kategorije imovine koje drže društva za osiguranje i reosiguranje (infrastrukturna poduzeća) (SL L 236, 14.9.2017., str. 14.).

                     (36)
                  Provedbena uredba Komisije (EU) 2017/1421 оd 2. kolovoza 2017. o utvrđivanju tehničkih informacija za izračun tehničkih pričuva i osnovnih vlastitih sredstava za potrebe izvješćivanja s referentnim datumima od 30. lipnja do 29. rujna 2017. u skladu s Direktivom 2009/138/EZ Europskog parlamenta i Vijeća o osnivanju i obavljanju djelatnosti osiguranja i reosiguranja (SL L 204, 5.8.2017., str. 7.).

                     (37)
                  Versicherungsaufsichtsgesetz, SR 961.01.

                     (38)
                  Aufsichtsverordnung, SR 961.011.


               EUROPSKA KOMISIJA
            Bruxelles, 19.2.2018.
            COM(2018) 74 final
            2018/0036(NLE)
            Prijedlog
            ODLUKE VIJEĆA
            o sklapanju Sporazuma o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Vijeće je 30. svibnja 2017. ovlastilo Komisiju da u ime Unije otvori pregovore s Kraljevinom Marokom („Maroko”) o međunarodnom sporazumu između Unije i Maroka kojim se utvrđuju uvjeti za sudjelovanje Maroka u Partnerstvu za istraživanja i inovacije na mediteranskom području („PRIMA”).

                  U skladu s uvjetima iz odluke Vijeća o dodjeli ovlasti pregovori su mogli započeti tek nakon donošenja Odluke Europskog parlamenta i Vijeća o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica.

                  Pregovori su započeli 26. lipnja 2017., a uspješno su dovršeni 22. siječnja 2018., kada su glavni pregovarači budućih stranaka parafirali tekst nacrta sporazuma. Nacrt sporazuma priložen ovom prijedlogu u skladu je s pregovaračkim smjernicama koje je izdalo Vijeće. Konkretno, njime se utvrđuje da su uvjeti za sudjelovanje Maroka u PRIMA-i utvrđeni Odlukom (EU) 2017/1324
                     1
                  , uz izravno upućivanje na zakonodavni akt Unije.

                  Kako bi se osigurala zaštita financijskih interesa Unije, osobito ovlasti Komisije, Europskog ureda za borbu protiv prijevara, Revizorskog suda i Provedbene strukture PRIMA-e (PRIMA-IS) za provedbu revizija i istraga u skladu s primjenjivim zakonodavstvom Unije, u sporazumu se konkretno upućuje na odgovarajuće odredbe Odluke (EU) 2017/1324, a stranke se obvezuje na pružanje sve potrebne pomoći za osiguravanje njihove provedbe. Usto, budućim se sporazumom propisuje da stranke moraju usuglasiti detaljne dogovore za pomoć jer su takvi dogovori nužni za njihovu suradnju u okviru tog sporazuma.

               •Dosljednost s postojećim odredbama politike u određenom području

                  Kao što je predstavljeno u izvješću o procjeni učinka PRIMA-e
                     2
                  , otvorenost PRIMA-e za sudjelovanje trećih zemalja, kao što je Maroko, u skladu je s ciljevima međunarodne suradnje u području istraživanja i inovacija, kako je navedeno u Komunikaciji Komisije iz 2012. „Jačanje i usmjeravanje međunarodne suradnje EU-a u području istraživanja i inovacija: strateški pristup”
                     3
                   i okvirnom programu Obzor 2020., kojima se promiče suradnja s trećim zemljama u području znanosti, tehnologije i inovacija radi rješavanja svjetskih društvenih problema i potpore vanjskim politikama Unije. Usto, sporazum je u skladu s postojećim Euro-mediteranskim sporazumom o uspostavi pridruživanja između Europskih zajednica i njihovih država članica, s jedne strane, te Kraljevine Maroka, s druge strane
                     4
                  , kojim se predviđa znanstvena, tehnička i tehnološka suradnja Unije i Maroka te sa Sporazumom o znanstvenoj i tehničkoj suradnji između Europske zajednice i Kraljevine Maroka
                     5
                  , kojim se potiču znanstvene i tehnološke aktivnosti suradnje između stranaka u područjima od zajedničkog interesa.

               •Dosljednost u odnosu na druge politike Unije

                  Provedba PRIMA-e u bliskoj suradnji s trećim zemljama, kao što je Maroko, u skladu je s drugim politikama Unije, npr. migracijskom politikom, razvojnom politikom i politikom susjedstva te je relevantna za te politike.

               2.PRAVNI ELEMENTI PRIJEDLOGA

                  Prijedlog odluke Vijeća temelji se na članku 186. i članku 218. stavku 6. točki (a) podtočki v. Ugovora o funkcioniranju Europske unije.

               S obzirom na navedeno, Komisija predlaže da Vijeće sklopi Sporazum u ime Unije.

               2018/0036 (NLE)

               Prijedlog

               ODLUKE VIJEĆA

               o sklapanju Sporazuma o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 186. u vezi s člankom 218. stavkom 6. točkom (a) podtočkom v.,

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)Odlukom (EU) 2017/1324 Europskog parlamenta i Vijeća
                  6
                predviđa se sudjelovanje Unije u Partnerstvu za istraživanja i inovacije na mediteranskom području („PRIMA”), koje zajednički poduzima više država članica.

               (2)Kraljevina Maroko („Maroko”) izrazila je želju da se pridruži PRIMA-i kao država sudionica ravnopravna s državama članicama i trećim zemljama pridruženima Obzoru 2020. koje sudjeluju u PRIMA-i.

               (3)U skladu s člankom 1. stavkom 2. Odluke (EU) 2017/1324 Maroko će postati država sudionica PRIMA-e podložno sklapanju međunarodnog sporazuma o znanstvenoj i tehnološkoj suradnji s Unijom kojim će se utvrditi uvjeti njegova sudjelovanja u PRIMA-i.

               (4)U skladu s Odlukom Vijeća <XXX>
                  7
                Sporazum o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA) potpisan je u ime Unije XX, 20XX., podložno njegovu kasnijem sklapanju.

               (5)Sporazum bi trebalo odobriti u ime Unije,

               DONIJELO JE OVU ODLUKU:

               Članak 1.

               Sporazum o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA) odobrava se u ime Unije.

               Tekst Sporazuma priložen je ovoj Odluci.

               Članak 2.

               Predsjednik Vijeća imenuje osobu ovlaštenu da u ime Unije dostavi obavijest predviđenu člankom 5. stavkom 2. Sporazuma kako bi se izrazila suglasnost Unije da bude obvezana Sporazumom.

               Članak 3.

               Ova Odluka stupa na snagu [datum donošenja].

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka (EU) 2017/1324 Europskog parlamenta i Vijeća od 4. srpnja 2017. o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica (SL L 185, 18.7.2017., str. 1.).

                     (2)

                        SWD(2016) 332 final, 18.10.2016.

                     (3)

                        COM(2012) 497 final.

                     (4)

                        SL L 70, 18.3.2000., str. 2.

                     (5)

                        SL L 37, 10.2.2004., str. 9.

                     (6)

                        Odluka (EU) 2017/1324 Europskog parlamenta i Vijeća od 4. srpnja 2017. o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica (SL L 185, 18.7.2017., str. 1.).

    ---documentbreak---

               EUROPSKA KOMISIJA
            Bruxelles,19.2.2018.
            COM(2018) 74 final
            PRILOG

            Prijedlogu ODLUKE VIJEĆA
            o sklapanju Sporazuma o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA)

               PRILOG

               Sporazum o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA)

               Europska unija (dalje u tekstu „Unija”),

               s jedne strane,

               i

               Kraljevina Maroko (dalje u tekstu „Maroko”),

               s druge strane,

               (dalje u tekstu „stranke”),

               budući da se Euro-mediteranskim sporazumom o uspostavi pridruživanja između Europskih zajednica i njihovih država članica, s jedne strane, te Kraljevine Maroka, s druge strane, koji je stupio na snagu 1. ožujka 2000., predviđa znanstvena, tehnička i tehnološka suradnja;

               budući da se Sporazumom o znanstvenoj i tehničkoj suradnji između Europske zajednice i Kraljevine Maroka, koji je stupio na snagu 14. ožujka 2015., uspostavlja službeni okvir za suradnju stranaka u području znanstvenog i tehnološkog istraživanja;

               budući da je proces koji je doveo do PRIMA-e započeo Euro-mediteranskom konferencijom o znanosti, tehnologiji i inovacijama u Barceloni 2012., na kojoj su se sudionici usuglasili o pokretanju novog partnerstva u istraživanju i inovacijama utemeljenog na načelima zajedničke odgovornosti, zajedničkih interesa te zajedničke koristi;

               budući da je Maroko aktivno sudjelovao u tom procesu te se dopisom od 26. rujna 2014. službeno obvezao na financijski doprinos PRIMA-i;

               budući da je u prosincu 2014. niz država članica EU-a i drugih zemalja, među kojima je bio i Maroko, Europskoj komisiji podnijelo prijedlog „zajedničkog programa PRIMA”;

               budući da se Odlukom (EU) 2017/1324 Europskog parlamenta i Vijeća o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica reguliraju uvjeti za sudjelovanje država članica EU-a i zemalja pridruženih Obzoru 2020. koje su države sudionice inicijative, posebno njihove financijske obveze i sudjelovanje u upravljačkim strukturama inicijative;

               budući da će prema uvjetima iz Odluke (EU) 2017/1324 Maroko postati država sudionica PRIMA-e podložno sklapanju međunarodnog sporazuma o znanstvenoj i tehnološkoj suradnji s Unijom kojim će se utvrditi uvjeti njegova sudjelovanja u PRIMA-i;

               budući da je Maroko izrazio želju da se pridruži PRIMA-i kao država sudionica ravnopravna s državama članicama EU-a i zemljama pridruženima Obzoru 2020. koje sudjeluju u PRIMA-i;

               budući da je za uređivanje prava i obveza Maroka kao države sudionice PRIMA-e potreban međunarodni sporazum između Unije i Maroka;

               SPORAZUMJELE SU SE KAKO SLIJEDI:

               Članak 1.

               Svrha

               Svrha je ovog Sporazuma utvrditi uvjete za sudjelovanje Maroka u Partnerstvu za istraživanja i inovacije na mediteranskom području (PRIMA).

               Članak 2.

               Uvjeti sudjelovanja Maroka u PRIMA-i

               Uvjeti za sudjelovanje Maroka u PRIMA-i utvrđeni su Odlukom (EU) 2017/1324 Europskog parlamenta i Vijeća o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica. Stranke ispunjavaju obveze utvrđene tom odlukom te poduzimaju odgovarajuće mjere, posebno pružanjem sve potrebne pomoći kako bi se osigurala primjena njezina članka 10. stavka 2. i članka 11. stavaka 3. i 4. Stranke usuglašavaju detaljne dogovore za pomoć jer su takvi dogovori nužni za njihovu suradnju u okviru ovog Sporazuma.

               Članak 3.

               Teritorijalna primjena

               Teritorijalna primjena ovog Sporazuma utvrđena je Euro-mediteranskim sporazumom o uspostavi pridruživanja između Europskih zajednica i njihovih država članica, s jedne strane, te Kraljevine Maroka, s druge strane.

               Članak 4.

               Potpisivanje i privremena primjena

               Ovaj Sporazum privremeno se primjenjuje od dana potpisivanja.

               Članak 5.

               Stupanje na snagu i trajanje

               1. Stranke odobravaju ovaj Sporazum u skladu sa svojim postupcima.

               2. Sporazum stupa na snagu na datum na koji obje stranke jedna drugu diplomatskim kanalima obavijeste o dovršetku postupaka iz prvog stavka.

               3. Ovaj Sporazum ostaje na snazi dok god je na snazi Odluka (EU) 2017/1324, osim ako ga jedna od stranaka raskine u skladu s člankom 6.

               Članak 6.

               Raskid

               1. Svaka stranka može u bilo kojem trenutku raskinuti ovaj Sporazum dostavom pisane obavijesti drugoj stranci o namjeri raskida.

               Raskid stupa na snagu šest mjeseci nakon datuma dostave pisane obavijesti adresatu.

               2. Projekti i aktivnosti koji su u tijeku u trenutku raskida ovog Sporazuma nastavljaju se do njihova završetka, pod uvjetima utvrđenima u ovom Sporazumu.

               3. Sve ostale posljedice raskida stranke rješavaju zajedničkom suglasnošću.

               Članak 7.

               Rješavanje sporova

               Postupak rješavanja sporova predviđen člankom 86. Euro-mediteranskog sporazuma o uspostavi pridruživanja između Europskih zajednica i njihovih država članica, s jedne strane, te Kraljevine Maroka, s druge strane, primjenjuje se na sve sporove povezane s primjenom ili tumačenjem ovog Sporazuma.

               ****

               Ovaj je Sporazum sastavljen u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i arapskom jeziku, pri čemu je svaki od tih tekstova jednako vjerodostojan.


               EUROPSKA KOMISIJA
            Bruxelles, 17.9.2018.
            COM(2018) 642 final
            2018/0333(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Europskom odboru za izradu standardâ u području unutarnje plovidbe i u Središnjoj komisiji za plovidbu Rajnom o donošenju standardâ za stručne kvalifikacije u unutarnjoj plovidbi

               OBRAZLOŽENJE

               1.Predmet prijedloga

               Predmet je ovog prijedloga odluka o utvrđivanju stajališta koje treba zauzeti u ime Unije na sastanku Europskog odbora za izradu standardâ unutarnje plovidbe (CESNI) 8. studenoga 2018. i na plenarnoj sjednici Središnje komisije za plovidbu Rajnom (CCNR) u vezi s predviđenim donošenjem europskih standarda za stručne kvalifikacije u unutarnjoj plovidbi.

               2.Kontekst prijedloga

               2.1.Revidirana Konvencija o plovidbi Rajnom

               U revidiranoj Konvenciji o plovidbi Rajnom od 17. listopada 1868. definira se pravni okvir za upotrebu Rajne kao unutarnjeg plovnog puta za plovidbu i utvrđuju nadležnosti Središnje komisije za plovidbu Rajnom (CCNR). Inačica Konvencije koja se trenutačno primjenjuje temelji se na

                  Konvenciji od 20. studenoga 1963.

               , koja je stupila na snagu 14. travnja 1967.

               Četiri države članice (Belgija, Francuska, Njemačka i Nizozemska) te Švicarska danas su stranke revidirane Konvencije o plovidbi Rajnom.

               2.2.CCNR i CESNI

               CCNR je međunarodna organizacija čija je misija provoditi inicijative kojima se promiče plovidba Rajnom i jamči njezina sloboda.  Plenarne sjednice održavaju se dvaput godišnje. Na njima sudjeluju predstavnici država članica CCNR-a. Plenarna sjednica tijelo je CCNR-a za donošenje odluka. Na njoj se donose rezolucije Središnje komisije. Svaka država ima jedan glas, a odlučuje se jednoglasno. Te su rezolucije pravno obvezujuće. EU nije član CCNR-a.

               CCNR je 2015. donio rezoluciju o osnivanju Europskog odbora za izradu standardâ unutarnje plovidbe (Comité Européen pour l’Élaboration de Standards dans le Domaine de Navigation Intérieure – CESNI). Zadaci tog odbora uključuju donošenje tehničkih standarda u različitim područjima, posebno u pogledu plovila, informacijske tehnologije i posade, ujednačeno tumačenje tih standarda i odgovarajućih postupaka te razmatranja o sigurnosti plovidbe, zaštiti okoliša i drugim područjima povezanima s plovidbom.

               CESNI je sastavljen od stručnjaka koji predstavljaju države članice CCNR-a i EU-a te čija su prava glasa ograničena na jedan glas za svaku državu. EU nije član CESNI-ja. Međutim, može sudjelovati u radu CESNI-ja, kao što to mogu i druge međunarodne organizacije čije se zadaće odnose na područja za koja je zadužen CESNI, ali bez prava glasa.

               2.3.Predviđeni akt CESNI-ja i CCNR-a

               Na sastanku 8. studenoga 2018. CESNI treba donijeti standarde za stručne kvalifikacije u unutarnjoj plovidbi („predviđeni akt”).

               Ti prvi standardi CESNI-ja za stručne kvalifikacije u unutarnjoj plovidbi uključuju sljedeće standarde:

               ·standardi kompetencija (cesni(18)_30, cesni(18)_31, cesni(18)_32, cesni(18)_33, cesni(18)_34, cesni(18)_35),

               ·standardi za praktične ispite (cesni(18)_36, cesni(18)_37, cesni(18)_38, cesni(18)_39, cesni(18)_40),

               ·standardi zdravstvene sposobnosti (cesni(18)_29),

               ·standardi za odobravanje simulatora (cesni(18)_41, cesni(18)_42).

               CESNI je na sastanku 10. travnja 2018. jednoglasno uvrstio donošenje prvih standarda CESNI-ja za stručne kvalifikacije na dnevni red sastanka 8. studenoga 2018. Prije tog sastanka u studenome 2018. očekuju se samo formalne i manje izmjene nacrtâ standarda, uključujući moguću konsolidaciju dokumenata i njihovih upućivanja. Standardi će se objaviti na posebnoj internetskoj stranici (cesni.eu). Sve države članice EU-a imaju (zaštićeni) pristup prethodno navedenim nacrtima standarda.

               Standardi CESNI-ja trebaju se uključiti u pravo EU-a u skladu s Direktivom (EU) 2017/2397 Europskog parlamenta i Vijeća od 12. prosinca 2017. o priznavanju stručnih kvalifikacija u unutarnjoj plovidbi i stavljanju izvan snage direktiva Vijeća 91/672/EEZ i 96/50/EZ
                  1
               .

               Pravilnik o brodskom osoblju u plovidbi Rajnom uključit će standarde koje dostavi CESNI od 17. siječnja 2022. (rok za prenošenje Direktive (EU) 2017/2397) jer regulatorni sustav CCNR-a za stručne kvalifikacije obuhvaćen Direktivom (EU) 2017/2397 treba biti u potpunosti usklađen od 17. siječnja 2022. kako bi se osiguralo priznavanje svjedodžbi za plovidbu Rajnom na svim unutarnjim plovnim putovima EU-a.

               3.Stajalište koje treba zauzeti u ime Unije

               Odlukom o utvrđivanju stajališta Unije treba se osigurati da se interesi EU-a na odgovarajući način uzmu u obzir pri donošenju odluka o utvrđivanju standardâ za stručne kvalifikacije u unutarnjoj plovidbi.

               U okviru programa rada CESNI-ja za razdoblje 2016.–2018. stručnjaci CESNI-ja (radna skupina CESNI/QP) pripremili su standarde za stručne kvalifikacije. Taj je rad započeo na temelju Komisijina prijedloga od 18. veljače 2016.
                  2
                i završen je na temelju Direktive (EU) 2017/2397.

               Izradu standardâ za stručne kvalifikacije temeljito su pripremili stručnjaci CESNI-ja (radna skupina CESNI/QP). U tom je pogledu provedeno savjetovanje s brojnim stručnjacima iz javnog i privatnog sektora. Sljedeći tehnički sastanci na razini CESNI-ja održani su tijekom razvoja tih standarda:

               ·sastanci stručnjaka CESNI-ja (26.–28.1.2016.; 22.–24.6.2016.; 5.–9.9.2016.; 16. i 17.11.2016.; 31.1.–2.2.2017.; 10.–12.5.2017.; 12. i 13.6.2017.; 6.7.2017.; 5.–7.9.2017.; 12. i 13.9.2017.; 15. i 16.11.2017.; 30.1.–1.2.2018.)

               ·sjednica Odbora (10.4.2018.).

               Ti su sastanci bili prilika za dogovor stručnjaka o europskim standardima za stručne kvalifikacije u unutarnjoj plovidbi.

               Stručna skupina Komisije za socijalna pitanja u unutarnjoj plovidbi obaviještena je o napretku rada CESNI-ja na sastancima 7. rujna 2017. i 1. veljače 2018.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Članak 218. stavak 9. UFEU-a primjenjuje se neovisno o tome je li Unija članica tijela ili stranka sporazuma
                  3
               .

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac Unije”
                  4
               .

               4.1.2.Primjena u ovom slučaju

               CCNR je tijelo osnovano na temelju sporazuma – revidirane Konvencije o plovidbi Rajnom.  CESNI je tijelo koje je osnovao CCNR.

               Akti koje CESNI i CCNR trebaju donijeti akti su koji proizvode pravne učinke. Predviđeni akti mogu presudno utjecati na sadržaj sljedećeg zakonodavstva EU-a: Direktive (EU) 2017/2397 Europskog parlamenta i Vijeća od 12. prosinca 2017. o priznavanju stručnih kvalifikacija u unutarnjoj plovidbi i stavljanju izvan snage direktiva Vijeća 91/672/EEZ i 96/50/EZ.

               Razlog je tomu što će Komisija donijeti delegirane akte iz članka 17. stavaka 1. i 4. (koji se odnose na standarde kompetencija i standarde za praktične ispite), članka 21. stavka 2. (koji se odnosi na standarde za odobravanje simulatora) i članka 23. stavka 6. (koji se odnosi na standarde zdravstvene sposobnosti) do 17. siječnja 2020.

               U uvodnoj izjavi (40) Direktive (EU) 2017/2397 objašnjava se da se razvojem standardâ CESNI-ja olakšava usklađivanje zakonodavstva u području stručnih kvalifikacija u unutarnjoj plovidbi u Europi.  U tom se kontekstu u članku 32. Direktive navodi da se u tim delegiranim aktima upućuje na standarde koje je utvrdio CESNI, pod uvjetom:

               (a)
                     da su ti standardi dostupni i ažurirani;

               (b)
                     da ti standardi ispunjavaju sve primjenjive zahtjeve utvrđene u prilozima Direktivi;

               (c)
                     da interesi Unije nisu ugroženi promjenama u procesu donošenja odluka CESNI-ja.

               Komisija u delegirane akte uključuje cijeli tekst tih standarda i odgovarajuće upućivanje.

               U Prilogu II. Direktivi utvrđeni su osnovni zahtjevi u pogledu kompetencija, a u Prilogu III. osnovni zahtjevi u pogledu zdravstvene sposobnosti.

               Predviđenim aktima ne dopunjuje se i ne mijenja institucijski okvir Sporazuma.

               Stoga je postupovna pravna osnova predložene odluke članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u ovom slučaju

               Glavni cilj i sadržaj predviđenih akata odnose se na zajedničku prometnu politiku.

               Stoga je materijalna pravna osnova predložene odluke članak 91. stavak 1. UFEU-a.

               4.3.Zaključak

               Pravna osnova predložene odluke trebao bi biti članak 91. stavak 1. u vezi s člankom 218. stavkom 9. UFEU-a.

               2018/0333 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Europskom odboru za izradu standardâ u području unutarnje plovidbe i u Središnjoj komisiji za plovidbu Rajnom o donošenju standardâ za stručne kvalifikacije u unutarnjoj plovidbi

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 91. stavak 1. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Revidirana Konvencija o plovidbi Rajnom („Sporazum”) stupila je na snagu 14. travnja 1967.

               (2)U skladu s člankom 46. Sporazuma Središnja komisija za plovidbu Rajnom („CCNR”) može donositi rezolucije, koje su obvezujuće za njezine članove.

               (3)Europski odbor za izradu standardâ unutarnje plovidbe („CESNI”) osnovan je 3. lipnja 2015. u okviru CCNR-a radi razvoja tehničkih standarda za unutarnje plovne putove u različitim područjima, posebno u pogledu plovila, informacijske tehnologije i posade.

               (4)CESNI na sastanku 8. studenoga 2018. treba donijeti standarde za stručne kvalifikacije u unutarnjoj plovidbi. Na plenarnoj sjednici CCNR-a trebala bi se donijeti rezolucija kojom će se ti standardi uključiti u Pravilnik o brodskom osoblju u plovidbi Rajnom.

               (5)Primjereno je utvrditi stajalište koje u ime Unije treba zauzeti u CESNI-ju i CCNR-u jer će standardi za stručne kvalifikacije odlučujuće utjecati na sadržaj prava Unije, točnije na Direktivu (EU) 2017/2397 Europskog parlamenta i Vijeća
                  5
               , i imat će pravne učinke na temelju pravila kojima se uređuje CCNR kad donese te standarde.

               (6)Kako bi se olakšala mobilnost, osigurala sigurnost plovidbe i zaštita ljudskih života i okoliša, važno je da tehnički zahtjevi za članove posade budu što usklađeniji s obzirom na različite pravne sustave u Europi. Konkretno, države članice koje su ujedno i članice CCNR-a trebale bi biti ovlaštene podupirati odluke o usklađivanju pravila CCNR-a s onima koja se primjenjuju u Uniji.

               (7)Standardi CESNI-ja za stručne kvalifikacije minimalni su usklađeni europski standardi potrebni za olakšavanje mobilnosti i osiguravanje sigurnosti plovidbe te zaštite ljudskih života i okoliša. Ti standardi uključuju standarde kompetencija, standarde za praktične ispite, standarde zdravstvene sposobnosti i standarde za odobravanje simulatora.

               (8)U članku 32. Direktive (EU) 2017/2397 s učinkom od 18. siječnja 2022. izravno se upućuje na standarde za stručne kvalifikacije koje je utvrdio CESNI. Komisija je ovlaštena uključiti cijeli tekst tih standarda u delegirane akte, umetnuti ili ažurirati relevantna upućivanja i odrediti datum primjene.

               (9)Stajalište Unije zajednički će izraziti države članice Unije koje su članice CESNI-ja i CCNR-a,

               DONIJELO JE OVU ODLUKU:

               Članak 1.

               1.Stajalište koje u ime Unije treba zauzeti u Europskom odboru za izradu standardâ unutarnje plovidbe (CESNI) 8. studenoga 2018. jest pristati na donošenje europskih standarda za stručne kvalifikacije u unutarnjoj plovidbi s upućivanjima (od cesni (18)_29 do cesni (18)_42).

               2.Stajalište koje u ime Unije treba zauzeti na plenarnoj sjednici Središnje komisije za plovidbu Rajnom (CCNR), na kojoj se odlučuje o europskim standardima za stručne kvalifikacije u unutarnjoj plovidbi s upućivanjima (od cesni (18)_29 do cesni (18)_42) jest poduprijeti sve prijedloge kojima se zahtjevi za Pravilnik o brodskom osoblju u plovidbi Rajnom usklađuju s onima za europske standarde za stručne kvalifikacije u unutarnjoj plovidbi.

               Članak 2.

               1.Stajalište iz članka 1. stavka 1. zajednički izražavaju države članice Unije koje su članice CESNI-ja.

               2.Stajalište iz članka 1. stavka 2. zajednički izražavaju države članice Unije koje su članice CCNR-a.

               Članak 3.

               1.Manje tehničke izmjene stajališta navedenih u članku 1. mogu se dogovoriti bez daljnje odluke Vijeća.

               Članak 4.

               Ova je Odluka upućena državama članicama.

               Sastavljeno u Bruxellesu,

                     Za Vijeće

                     Predsjednik

                     (1)

                        Direktiva (EU) 2017/2397 Europskog parlamenta i Vijeća od 12. prosinca 2017. o priznavanju stručnih kvalifikacija u unutarnjoj plovidbi i stavljanju izvan snage direktiva Vijeća 91/672/EEZ i 96/50/EZ (SL L 345, 27.12.2017., str. 53.).

                     (2)

                        COM(2016) 82 final.

                     (3)

                        Presuda Suda od 7. listopada 2014., Njemačka / Vijeće, C-399/12, ECLI:EU:C:2014:2258, točka 64.

                     (4)

                        Presuda Suda od 7. listopada 2014., Njemačka / Vijeće, C-399/12, ECLI:EU:C:2014:2258, točke od 61. do 64.

                     (5)

                        Direktiva (EU) 2017/2397 Europskog parlamenta i Vijeća od 12. prosinca 2017. o priznavanju stručnih kvalifikacija u unutarnjoj plovidbi i stavljanju izvan snage direktiva Vijeća 91/672/EEZ i 96/50/EZ (SL L 345, 27.12.2017., str. 53.).